EH Bildu talde parlamentarioari atxikitako foru parlamentari Maiorga Ramírez jaunak galdera idatzia egin du (10-22/PES-00153), jakin nahi baitu ***zenbat diren Nafarroan azken 5 urteetan populazio-jaitsiera etengabea izan duen zona batean dauden kultur intereseko ondasunak***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Ministroen Kontseiluaren 2022ko apirilaren 5eko Erabakiak hautagarritasun irizpideak ezartzen ditu; besteak beste, banaka kultur intereseko ondasun deklaratutako higiezinek erabakian azaltzen diren baldintzetakoren bat bete behar dute; tartean baldintza hau aipatzen da: *“Azken 5 urteetan populazio-jaitsiera etengabea izan duen zona batean egotea”*

Hori dela-eta, populazio-jaitsiera izan duten zonen gaineko informazioaren iturria “Despopulazio arriskua duten Nafarroako zonen eta udalerrien mapa” izan da, Lurralde Kohesiorako Departamentuak argitaratua eta 2021eko maiatzaren 5ean eguneratua. Azterlan horretako mapetan agertzen dira despopulazio arrisku larria edo bizia duten Nafarroako zonak. Esteka honen bidez kontsultatzen ahal da:

[https://www.navarra.es/documents/48192/7334140/Mapa+de+Zonas+y+Municipios+en+Riesgo+de+Despoblaci%C3%B3n+Navarra+-+DG+Administraci%C3%B3n+Local+y+Despoblaci%C3%B3n+GN.pdf/b6ed2570-d470-13c4-a6f7-60e6c2ea693f?t=1621250983420](https://www.navarra.es/documents/48192/7334140/Mapa+de+Zonas+y+Municipios+en+Riesgo+de+Despoblación+Navarra+-+DG+Administración+Local+y+Despoblación+GN.pdf/b6ed2570-d470-13c4-a6f7-60e6c2ea693f?t=1621250983420)

Nafarroa osoko kultur intereseko ondasunen egoerari buruzko informazioa culturanavarra.es webguneko “BIC/BIN monumentuetarako sarbidea” atalean kontsultatzen ahal da, edo esteka honetan: <https://visitas.fcpatrimoniodenavarra.com/>

Despopulazio arrisku larria duten zonetan (Pirinioak, Pirinioaurrea, Mendebaldea eta Estellerriko alde batzuk) dauden eta esku-hartzearen beharra duten kultur intereseko ondasunak hauek dira (kasu askotan azterlana ere egin behar zaie aldez aurretik):

**Los Arcosko Andre Maria eliza, Los Arcos**

**Vianako Andre Maria eliza, Viana**

**Andre Maria Errege Kolegiata, Orreaga**

**Done Jakue eliza, Gares**

**San Salbatore eliza, Zangoza**

**Jasokundea eliza, Irunberri**

**Jasokundea eliza, Oleta (Leotz)**

**San Martin eliza, Artaitz (Untziti)**

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko ekainaren 2an

Kultura eta Kiroleko kontseilaria: Rebeca Esnaola Bermejo